Το εκτιμώμενο σχετικό μέγεθος του πλανήτη Δία και οι καφέ νάνοι WISE-1828, Gliese 229B,και Teide 1 σε σχέση με τον Ήλιο και ένα νάνο ερυθρό αστέρα. Εκτίμηση: MPIA/V. Joergens.
Η **μάζα του Δία** (MJ ή MJup) είναι η μονάδα της μάζας η οποία είναι ίση με τη συνολική μάζα του πλανήτη Δία (1,898×1027 χιλιόγραμμα ή 317,83 γήινες μάζες). Η μάζα του Δία  χρησιμοποιείται συνήθως για να περιγράψει τις μάζες των αερίων γιγάντων, όπως οι εξωτερικοί πλανήτες και οι εξωηλιακοί πλανήτες. Χρησιμοποιείται επίσης για την περιγραφή της μάζας των καφέ νάνων.

Στους εξωπλανήτες
-----------------

Οι πιο ογκώδεις εξωπλανήτες περιγράφονται συνήθως με τη μάζα του Δία, καθώς αυτή παρέχει μια κατάλληλη κλίμακα για σύγκριση. Ένας  πλανήτης με τη μάζα του Δία σε μια τροχιακή απόσταση 1 AU από ένα άστρο παρόμοιο με τον  Ήλιο προκαλεί πλάτος μετατόπισης ίσο με 28 m/s, η οποία είναι ανιχνεύσιμη με την τρέχουσα τεχνολογία. Οι πιο εύκολα ανιχνεύσιμοι πλανήτες μέσω της ακτινικής ταχύτητας, έχουν μεγάλη μάζα και είναι σε κοντινή τροχιά.  Ομοίως, η μάζα του Δία ή μεγαλύτερη, σε έναν εξωπλανήτη  είναι πιο πιθανό να ανιχνευθεί μέσω άλλων μέσων, όπως οι διελεύσεις ή μικροεστιασμός.

Οι πλανήτες με τη μάζα του Δία μπορεί να μην έχουν τις ίδιες διαστάσεις. 
Η θεωρητική ελάχιστη μάζα που ένα αστέρι μπορεί να έχει, και εξακολουθεί να υφίστανται σύντηξη υδρογόνου-1  στον πυρήνα, εκτιμάται ότι είναι περίπου 75 φορές η μάζα του Δία. Ωστόσο η σύντηξη δευτερίου μπορεί να συμβεί σε μάζες χαμηλότερες και από 13 μάζες του Δία.

Στο ηλιακό σύστημα
------------------

Στο Ηλιακό Σύστημα, οι μάζες των εξωτερικών πλανητών μπορεί να αναφέρονται στη μάζα του Δία. Οι άλλοι αέριοι γίγαντες είναι πολύ λιγότερο ογκώδεις από τον Δία.

* Δίας – 1,000
* Κρόνος – 0,299
* Ουρανός – 0,046
* Ποσειδώνας – 0,054

Μία μάζα του Δία μπορεί να μετατραπεί σε σχετικές μονάδες:

* 25,839 Σεληνιακές μάζες
* 317,83 Γήινες μάζες
* 0,0009546 Ηλιακές μάζες

Σε σύγκριση, μία Ηλιακή μάζα είναι ισοδύναμη με:

* 27.068.500 Σεληνιακές μάζες
* 332.946 Γήινες μάζες
* 1.047,56 μάζες Δία

Ο Δίας ενσωματώνει περίπου τρία τέταρτα της μάζας του ηλιακού συστήματος, εκτός από τον Ήλιο.

Πλανητικές μάζες σε σχέση με τη μάζα της Γης και του Δία| Πλανήτης | Ερμής | Αφροδίτη | Γη | Άρη | Δίας | Κρόνος | Ουρανός | Ποσειδώνας |
| **Γήινη μάζα** | 0,06 | 0,82 | **1** | 0,11 | 317,8 | 95,2 | 14,6 | 17,2 |
| Μάζα του Δία  | 0,00017 | 0,00256 | 0,00315 | 0,00034 | **1** | 0,299 | 0,046 | 0,054 |

Δείτε επίσης
------------

* Ηλιακή μάζα

Αναφορές
--------

1. ↑  Kovalevsky, Jean· Seidelmann, P. Kenneth (2004). *Fundamentals of Astrometry*. Cambridge University Press. σελ. 346. ISBN 0-521-64216-7.
2. ↑  Jones, Barrie William (2004). *Life in the solar system and beyond*. Springer. σελίδες 211–233. ISBN 1-85233-101-1.
3. ↑  Boss, Alan (3 Απριλίου 2001). «Are They Planets or What?». Carnegie Institution of Washington. Αρχειοθετήθηκε από το πρωτότυπο στις 28 Σεπτεμβρίου 2006. Ανακτήθηκε στις 8 Ιουνίου 2006.
4. ↑  Shiga, David (17 Αυγούστου 2006). «Mass cut-off between stars and brown dwarfs revealed». New Scientist. Ανακτήθηκε στις 23 Αυγούστου 2006.
5. ↑  Basri, Gibor (2000). «Observations of Brown Dwarfs». *Annual Review of Astronomy and Astrophysics* **38**: 485. doi:10.1146/annurev.astro.38.1.485. Bibcode: 2000ARA&A..38..485B.
6. ↑  Williams, Dr. David R. (2 Νοεμβρίου 2007). «Jupiter Fact Sheet». NASA. Ανακτήθηκε στις 16 Ιουλίου 2009.